Flysledene har den populære betegnelsen , som betyr at man glider på snøen, i Nord-Amerika hvor Canada og Alaska ofte har permanent vinterklima i de mest utsatte arktiske landstrøkene. I mellomkrigstiden kom bilen til Arktis, men på ski eller meier og med komponenter hentet fra flyindustrien. Det var ikke bare privatbygde flysleder, det var også serieproduserte flysledekjøretøyer som de berømte oppfunnet av Karl E. Lorch på Spy Hill, Saskatchewan i Canada. Lorch baserte seg til å begynne med på T-Ford, men gikk over til flykomponenter etter å ha bevitnet bruk av fly med skiflottør, og valgte luftpropell fremfor kompliserte hjulløsninger. Et stort antall flysleder, samtlige lettvektskonstruksjoner som hvilte på tre store meier med lukket førerkabin og plass for en flymotor bak med luftpropellen i skyveposisjon, ble bygd fram til nedleggelsen i 1955.